SPALI วิ่งแรง 3% โบรกฯ แนะซื้อเป้า 22 บ. จับตายอดโอนปี 64 โตแกร่ง-ปันผลสูง
SPALI วิ่งแรงเกือบ 3% ราคาแตะ 20.50 บ. ด้วยมูลค่าซื้อขาย 83 ลบ. โบรกฯ แนะซื้อเป้า 22 บ. จับตายอดโอนปี 64 โตแกร่ง-ปันผลสูง
SPALI วิ่งแรงเกือบ 3% ราคาแตะ 20.50 บ. ด้วยมูลค่าซื้อขาย 83 ลบ. โบรกฯ แนะซื้อเป้า 22 บ. จับตายอดโอนปี 64 โตแกร่ง-ปันผลสูง
8 ต.ค. 2564

ผู้สื่อข่าวรายงานว่า ราคาหุ้น บริษัท ศุภาลัย จำกัด (มหาชน) หรือ SPALI ล่าสุด  ณ เวลา 14.33 น. อยู่ที่ 20.50 บาท บวก 0.50 บาท หรือ 2.50% สูงสุดที่ 20.50 บาท ต่ำสุดที่ 20.10 บาท ด้วยมูลค่าซื้อขาย 83 ล้านบาท

ทั้งนี้ บล.ฟิลลิป (ประเทศไทย) ระบุในบทวิเคราะห์ (10 ส.ค.2564) ว่า คาดยอดจองไตรมาส 3/2564 ลดลง เนื่องจากยอดเยี่ยมชมโครงการลดลงจากการล็อคดาวน์ และการปิดแคมป์ก่อสร้างมีผลเลื่อนเปิดโครงการใหม่ไปไตรมาส 4/2564 ทั้งนี้ยอดจองแนวราบสะสม 9 เดือนแรกปี 2564 คิดเป็น 72% ของ คาดยอดจองไตรมาส 4/2564 ฟื้นตัว ส่วนยอดจองคอนโดสะสม 9 เดือนแรกปี 2564 ทำได้ 48% ของเป้า ทำให้ทั้งปีน่าจะต่ำกว่าเป้า ทั้งนี้รอดูว่ายังคงแผนเปิด 4 คอนโดใหม่ช่วงไตรมาส 4/2564 หรือไม่ ภาพรวมยอดจองปีนี้อาจต่ำาเป้า จากยอดจองคอนโด แต่ยอดจองแนวราบปีนี้ยังเติบโตดีราว 16% เมื่อเทียบจากปีก่อน
ทั้งนี้คาดยอดโอนปี 2564 อยู่ที่ 2.4 หมื่นล้านบาท เพิ่มขึ้น 20% โดยครึ่งแรกปี 2564 ทำได้ 1.07 หมื่นล้านบาท ขณะที่ครึ่งหลังปี 2564 มี Backlog รอโอนแล้ว 1.4 หมื่นล้านบาท ทำให้โอนน่าจะได้ Margin ดีขึ้น และกำไรบริษัทร่วมดีขึ้น คาดกำไร 5.4 พันล้านบาท เพิ่มขึ้น 27% เมื่อเทียบจากปีก่อน
ทั้งนี้ยังคงคำแนะนำ “ซื้อ” ราคาเป้าหมายปี 2564 อยู่ที่ 22 บาท แม้ยอดจองชะลอตัวแต่ทางบริษัทมียอดจองรอโอนหนุนกำไรครึ่งหลังปี 2564 ได้ และ Yield ครึ่งหลังปี 2564 ที่ 3.8%